এদিকে এই ঘটনায় ছাত্রদের মধ্যে ক্ষোভ আরও বেড়েছে। পড়ুয়াদের দাবি সমাবর্তন তাঁদের অনুষ্ঠান। অথচ সেটাকে বিশ্ববিদ্যালয়ের বাইরে নিয়ে গিয়ে তাঁদেরই ব্রাত্য করে দেওয়া হল। অন্যদিকে, উপাচার্য অনুরাধা লোহিয়া জানান, জানান, পড়ুয়াদের অনুরোধেই আমি হিন্দু হস্টেলের সংস্কারের কাজ শুরু করিয়েছিলাম। সরকারি সাহায্যও পেতেও দেরি হয়নি বিন্দুমাত্র। কিন্তু প্রত্যেকটা কাজ শেষ হতেই সময় লাগে। ছাত্রদের মনে রাখা উচিত তারা প্রেসিডেন্সিতে পড়তে এসেছে, হিন্দু হস্টেলে থাকতে নয়। পাল্টা দিয়েছেন পড়ুয়ারাও। তাঁদের দাবি হিন্দু হস্টেলের সংস্কারের কাজ প্রায় শেষ। তবু তাঁদের সেখানে ঢুকতে দেওয়া হচ্ছে না। এরকমই নানা অশান্তির আবহে হয়ে গেল সমাবর্তন।